Diari Oficial de la Generalitat Valenciana


Sumari del DOGV 1313, del 29-05-1990 (1990/817591)

CORRECCIÓ d'errades de l'Ordre de 24 d'abril de 1990, de la Conselleria de Cultura, Educació i Ciència, per la qual es convoquen ajudes i beques per al foment de la investigació a la Comunitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/24/(3)/corrigendum/09857267/dof/vci/html**

### Dades del document

Número de DOGV
:   1313

Data del DOGV
:   29-05-1990

Secció del DOGV
:   DISPOSICIONS GENERALS

Número del document
:   1990/817591


Data del document
:   29-05-1990

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

Correcció d'errades a l'Ordre de 24 d'abril de 1990, de la Conselleria de Cultura, Educació i Ciència, per la qual es convoquen ajudes i beques per al foment de la investigació en la Comunitat Valenciana.  
A continuació publiquem els Annex 8 i 9 de l'Ordre de 24 d'abril de 1990, de la Conselleria de Cultura, Educació i Ciència, per la qual es convoquen ajudes i beques epr al foment de la investigació en la Comunitat Valenciana.  
ANNEX 8  
Convocatòria de beques de perfeccionament de doctors en ciències i tècniques del medi ambient  
1. Objecte de les beques  
Les beques que es convoquen tenen per objecte completar, ampliar i actualitzar la formació dels investigadors de les universitats i centres d'investigació de la Comunitat Valenciana en temes del medi ambient, considerant com a preferents les àrees inicialment identificades pel Centre d'Estudis Ambientals del Mediterrani (CEAM) com de màxim interès per a la Comunitat Valenciana, a saber: hidrologia i recursos hídrics; sòl; erosió i desertització; funcionament d'ecosistemes; meteorologia i climatologia; teledetecció, i química del medi ambient.  
Els projectes que es proposen hauran d'orientar-se cap a la realització d'un treball d'investigació o a un programa d'estudis, i els sol·licitants presentaran una memòria en la qual s?especificarà la labor que desitgen desenvolupar en el centre receptor.  
2. Requisits per a la concessió de les beques  
2.1. Posseir la nacionalitat espanyola.  
2.2. Els sol·licitants podran ser:  
a) Personal docent o investigador de plantilla (funcionari o contractat) de les universitats, centres del CSIC, centres d'investigació pertanyents a la Generalitat Valenciana i altres centres d'investigació de la Comunitat Valenciana que tinguen personalitat jurídica pròpia i no tinguen finalitat lucrativa. Hauran d'estar en possessió del títol de doctor i haver exercit tasca docent o investigadora, de forma ininterrompuda, durant l'últim any a la Comunitat Valenciana.  
b) Doctors vinculats a universitats o centres d'investigació de la Comunitat Valenciana que han obtingut el grau de doctor dins dels cinc darrers anys, a comptar des de la publicació d'aquesta convocatòria.  
2.3. Acreditar la suficiència en el coneixement oral i escrit de l'idioma del país receptor.  
2.4. Acreditar l'admissió pel centre elegit o les gestions en curs per obtenir-la.  
2.5. En el cas dels sol·licitants esmentats en l'apartat 2.2a acreditar el permís o llicència per a interrompre la labor docent i investigadora durant el període per al qual se sol·licita la beca.  
2.6. En el cas dels sol·licitants esmentats en l'apartat 2.2b hauran d'acreditar llur vinculació a universitats o centres d'investigació de la Comunitat Valenciana mitjançant certificat del director del grup d'investigació al qual s'ha d'adjuntar el vist-i-plau del responsable de la institució.  
2.7. Les beques seran incompatibles amb el gaudi de qualsevol altra beca o ajuda, concedida amb una finalitat idèntica, finançada amb fons d'organismes o institucions, públiques o privades, espanyoles.  
3. Import de les beques  
Les beques que es convoquen comprenen:  
3.1. Una assignació mensual d'entre 100.000 i 350.000 pessetes, en funció del país i ciutat on estiga situat el centre sol·licitat.  
3.2. L?import, parcial o total, de les despeses per taxes o de laboratori, si n'hi havia, segons la valoració del Consell de Política Científica i Tecnològica de la Generalitat Valenciana.  
3.3. La dotació en concepte d'ajuda per a sufragar les despeses derivades del viatge d'anada i tornada des del centre d'origen.  
3.4. Assegurança combinada d?accidents i assistència sanitària en el país de destinació de la beca, amb excepció del territori nacional.  
3.5. Les ajudes complementàries que el Centre d'Estudis Ambientals del Mediterrani considere oportunes amb vista a la millor consecució dels fins perseguits per aquestes beques.  
4. Durada de les beques  
Les beques que es convoquen tindran una durada d'un any, prorrogable excepcionalment a dos. El gaudi de la beca es realitzarà de forma ininterrompuda.  
5. Selecció dels candidats  
La selecció dels candidats serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris de les beques, durada d'aquestes i dotacions complementàries al Director General d'Ensenyament Universitari Investigació. La resolució definitiva de la Direcció General d'Ensenyament Universitari i Investigació es farà pública al Diari Oficial de la Generalitat Valenciana.  
Es tindran en compte els següents criteris de selecció:  
a) Mèrits acadèmics, científics i/o tècnics del sol·licitant.  
b) Interès científic i/o tècnic del projecte d'investigació i viabilitat d'execució d'aquest en el temps sol·licitat i amb els recursos disponibles.  
c) Historial científic i tècnic del grup investigador en què s'integrarà el candidat (centre sol·licitat).  
d) Que el becari haja format part d'algun projecte d'I+D del Programa Nacional del Medi Ambient o que forme part d'un equip que desplegue la seua activitat fonamental en camps relacionats amb els objectius prioritaris del Centre d'Estudis Ambientals del Mediterrani.  
e) El Consell incorporarà a la valoració tots aquells criteris que científics i/o tècnics que considere oportuns.  
f) El Consell podrà establir les entrevistes i proves que considere necessàries per a avaluar els candidats i certificar el coneixement de l'idioma del país elegit.  
6. Obligacions dels becaris  
6.1. L?acceptació de la beca per part del beneficiari implica la de les normes fixades en aquesta convocatòria, i també de les que la Direcció General d'Ensenyament Universitari Investigació establesca per al seu desplegament i seguiment científic.  
6.2. El beneficiari ha de complir amb aprofitament les distintes etapes del pla de treball proposat, i s'hi dedicarà d'acord amb les normes pròpies del centre en què es porte a terme.  
6.3. El beneficiari, en el termini de 30 dies des de l'acabament del període d'aprofitament de la beca, trametrà al Servei de Política, Científica de la Direcció General d'Ensenyament Universitari Investigació un informe de la labor realitzada, amb els resultats obtinguts i on haurà de constar la conformitat del director de treball.  
6.4. El beneficiari tindrà l'obligació de notificar al Servei de Política Científica l'arribada al centre de recepció i de romandre-hi.  
6.5. El beneficiari farà constar en qualsevol publicació resultant, que aquesta ha estat realitzada mitjançant una ajuda de la Conselleria de Cultura, Educació i Ciència de la Generalitat Valenciana, sota els auspicis científics del Centre d'Estudis Ambientals del Mediterrani. Igualment, haurà de trametre a la Direcció General de?Ensenyament Universitari Investigació un exemplar de la publicació.  
7. Termini i formalització de les sol·licituds  
Les sol·licituds es formalitzaran en l?imprès el model del qual es trobarà a disposició dels interessats en l'oficina d'informació de la Conselleria de Cultura, Educació i Ciència.  
Les sol·licituds, dirigides al director general d'Ensenyament Universitari i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre de la conselleria esmentada, que es troba a l'avinguda de Campanar, 32, de València (46378), o per qualsevol dels mitjans establerts en l'article 66 de la Llei de Procediment Administratiu.  
S'adjuntarà a les sol·licituds l'original i una còpia de la següent documentació:  
a) L?imprès de sol·licitud correctament formalitzat, en el qual s'inclourà una memòria detallada del projecte d'investigació.  
b) Currículum vitae del sol·licitant, amb especificació de la tasca docent i investigadora, i amb una relació explícita de publicacions.  
c) Acreditació o declaració del grau de coneixement de l'idioma estranger.  
d) Dues cartes de referència, ue s'hauran de trametre directament per les persones que els subscriuen a la Direcció General d'Ensenyament Universitari Investigació.  
e) Els documents relatius al compliment dels requisits de la convocatòria.  
f) Si l'execució del projecte d'investigació comporta l'abonament de taxes i/o despeses de laboratori, serà requisit indispensable manifestar en la sol·licitud el cost, almenys aproximadament, d'aquests.  
El termini de presentació de sol·licituds serà d'un mes des de l'entrada en vigor d'aquesta ordre.  
ANNEX 9  
Convocatòria de beques de formació d'investigadors en ciències i tècniques del medi ambient  
1. Objecte de les beques Les beques que es convoquen tenen per objecte la formació dels investigadors incorporats a equips i centres d'investigació que despleguen les seues activitats en treballs dirigits a solucionar els problemes del medi ambient del mediterrani, considerant com a preferents les àrees inicialment identificades pel Centre d'Estudis Ambientals del Mediterrani (CEAM), com de màxim interès per a la Comunitat Valenciana, a saber: hidrologia i recursos hídrics; sòls; erosió i desertització; funcionament d'ecosistemes; Meteorologia i climatologia; teledetecció, i química del medi ambient. Amb aquest programa el centre podrà cobrir una infrastructura humana bàsica per a desplegar les seues activitats i programes en les àrees esmentades.  
Els projectes que es proposen hauran d'estar encaminats a l'obtenció d'un títol de post-grau (master o doctorat) i els sol·licitants presentaran una memòria en la qual s?especificarà la labor que desitgen desenvolupar en el centre receptor.  
Els receptors d'aquests becaris podran ser universitats espanyoles o estrangeres, centres del CSIC o dels organismes d'investigació equivalents de cada país o organismes públics o privats d'investigació que no tinguen finalitat lucrativa.  
2. Requisits per a optar a aquestes beques  
Per a optar a aquestes beques caldrà:  
a) Posseir la nacionalitat espanyola.  
b) Trobar-se en possessió del títol de llicenciat, enginyer o arquitecte superior.  
c) Estar integrades en un grup d'investigació d'Universitat o Centres d'Investigació de la Comunitat Valenciana.  
Els títols obtinguts en l'estranger o en centres espanyols no estatals hauran de ser revalidats o reconeguts i tenir plens efectes civils en el moment de la presentació de la sol·licitud.  
3. Dotació de les beques  
Les beques que es convoquen comprenen:  
3.1. Una assignació mensual de 85.000 pessetes, i una assegurança d'accidents i d?assistència mèdica. Aquest últim serà extensible al cònjuge i fills del beneficiari, sempre que no posseesquen l?assistència de la seguretat social. Si la beca se sol·licita per a un centre en un país estranger, l'assignació mensual serà de 120.000 a 150.000 pessetes, en funció del país i ciutat en què es trobe el centre sol·licitat. Comprendrà també una assegurança combinada d'accidents i assistència sanitària en el país de destinació.  
3.2. La dotació en concepte d'ajuda per a sufragar les despeses derivades del viatge d'anada i de tornada des del centre d'origen.  
3.3. L?import, parcial o total, de les despeses per taxes o de laboratori, si n'hi havia, segons la valoració del Consell de Política Científica i Tecnològica de la Generalitat Valenciana.  
3.4. Els projectes que per a la seua realització requeresquen unes despeses addicionals rellevants podran veure complementada la dotació amb un màxim de 120.000 pessetes a l'any, com a assignació del departament o centre en què es porten a terme, a l'efecte de la seua administració. Aquesta dotació s'haurà de dedicar a satisfer les necessitats directament derivades de la realització del projecte.  
4. Període d'aprofitament  
Les beques que es convoquen tindran, tant per a Espanya com per a l'estranger, una durada d'un any, i podran ser renovades per períodes anuals fins a un màxim de quatre.  
5. Selecció dels candidats  
La selecció dels candidats serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris de les beques, durada d'aquestes i dotacions complementàries al Director General d'Ensenyament Universitari Investigació. La resolució definitiva de la Direcció General d'Ensenyament Universitari Investigació es farà pública al Diari Oficial de la Generalitat Valenciana.  
El Consell serà assessorat pels experts en aquelles matèries específiques que es consideren necessàries. Igualment, si es considera oportú, podrà sol·licitar la col·laboració de l'ANEP en l'avaluació no sols de les sol·licituds sinó també dels grups d'investigació, tant del que prové el candidat com dels receptors. Per a portar a terme la selecció es tindran en compte els següents criteris:  
a) Mèrits acadèmics, científics i/o tècnics del sol·licitant.  
b) Interès científic i/o tècnic del projecte d'investigació i viabilitat d'execució d'aquest en el temps sol·licitat i amb els recursos disponibles i adequació als objectius del Centre d'Estudis Ambientals del Mediterrani.  
c) Historial científic i tècnic del grup investigador en què s'integrarà el candidat (centre sol·licitat). Si el sol·licitant no hagués identificat el grup receptor en el termini indicat, haurà d'indicar en la sol·licitud l'àrea específica d?especialització; el Centre d'Estudis Ambientals del Mediterrani podrà gestionar l'admissió en un centre adequat en el supòsit que la beca fos concedida.  
d) Per al cas de beques en l'estranger, coneixement de l'idioma corresponent. El Consell incorporarà a la valoració tots aquells criteris que científics i/o tècnics que considere oportuns. El Consell de selecció podrà establir les entrevistes i proves que considere necessàries per a avaluar els candidats i certificar el coneixement de l'idioma del país elegit.  
6. Obligacions dels becaris  
6.1. L?acceptació de la beca per part del beneficiari implica la de les normes fixades en aquesta convocatòria, i també de les que la Direcció General d'Ensenyament Universitari Investigació establesca per al seu desplegament i seguiment científic.  
6.2. El beneficiari ha de complir amb aprofitament les distintes etapes del pla de treball proposat, i s'hi dedicarà d'acord amb les normes pròpies del centre en què es porte a terme.  
6.3. El beneficiari, en el termini de 30 dies des de la finalització del període d?aprofitament de la beca, haurà de trametre al Servei de Política Científica de la Direcció General d'Ensenyament Universitari Investigació un informe anual de la labor realitzada, amb els resultats obtinguts i on haurà de constar la conformitat del director de treball, la qual cosa serà pre-requisit indispensable per a la renovació.  
6.4. El beneficiari tindrà l'obligació de notificar al Servei de Política Científica l'arribada al centre de recepció i de romandre-hi. Qualsevol canvi temporal o definitiu necessita ser justificat en el sentit que es tracte d'un canvi aconsellable per al rendiment de la beca, i amb l'autorització expressa del Director General d'Ensenyament Universitari d'Investigació.  
6.5. El beneficiari haurà de fer constar, en qualsevol publicació resultant, que aquesta ha estat realitzada mitjançant una ajuda de la Conselleria de Cultura, Educació i Ciència de la Generalitat Valenciana, sota els auspicis científics del Centre d'Estudis Ambientals del Mediterrani. Igualment, haurà de trametre a la Direcció General de?Ensenyament Universitari Investigació un exemplar de la publicació.  
6.6. L?incompliment de les obligacions establertes en aquesta convocatòria podrà donar lloc a la no percepció de la dotació econòmica corresponent, i també a la pèrdua de la beca.  
7. Termini i formalització de les sol·licituds  
Les sol·licituds es formalitzaran en l?imprès, el model del qual es trobarà a disposició dels interessats en l'oficina d?informació de la Conselleria de Cultura, Educació i Ciència. Les sol·licituds, dirigides al director general d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre de l'esmentada Conselleria, que es troba a l'avinguda de Campanar, 32, de València (46445), o per qualsevol dels mitjans establerts en l?article 66 de la Llei de Procediment Administratiu.  
S'adjuntarà a les sol·licituds l'original i una còpia de la següent documentació (excepte de les publicacions):  
a) L?imprès de sol·licitud correctament formalitzat, en el qual s'inclourà una memòria detallada del projecte d'investigació, amb el vist-i-plau del Director del grup investigador de la Comunitat Valenciana on es troba integrat el candidat.  
b) Certificat del responsable de l'organisme al qual pertany el grup investigador on es trobe integrat el candidat, tot indicat-hi la seva adscripció.  
c) Currículum vitae del sol·licitant.  
d) Acreditació del grau de coneixement de l'idioma estranger quan corresponga.  
e) Dues cartes de referència, que s'hauran de trametre directament per les persones que els subscriuen a la Direcció General d'Ensenyament Universitari Investigació.  
f) Els documents relatius al compliment dels requisits de la convocatòria.  
g) Si l'execució del projecte d?investigació comporta l'abonament de taxes i/o despeses de laboratori, serà requisit indispensable manifestar en la sol·licitud el cost, almenys aproximadament, d'aquests.  
El termini de presentació de sol·licituds serà d'un mes des de la publicació d'aquesta ordre.  
La renúncia a la beca s'haurà de sol·licitar a la Direcció General d'Ensenyament Universitari Investigació, que haurà de donar-ne l'aprovació. No s'admetran interrupcions temporals de les beques, llevat de casos excepcionals.


Còpia Permalink ELI